Эльмир Низамов: Татар эпосы - иҗат идеяләре өчен хәзинә

	К.Тинчурин исемендәге театр бинасында яшь композитор Эльмир Низамовның “Кара Пулат” опера-риваятенең премьерасы куелачак.	 Композиторлар арасында милли җанлы, татар проблемалары белән борчылып яшәрдәй, халыкның җанын әрнеткән мәсьәләләр турында әтрафлы фикер йөртердәй көйязарларыбыз бармак белән генә санарлык. Һәммәбезгә дә билгеле, авылда тәрбияләнгән бала гомумкультура кыйммәтләреннән ераграк була. Шәһәрдә тәрбияләнеп, музыкаль үсеш ягыннан нык алга киткән яшьләребез исә татар җирлегеннән аерылган була. Ике якны да үзендә туплаган сәләтле шәхесләргә, бигрәк тә яшьләргә, сокланып карыйбыз. Эльмир Низамовта әнә шундый хасиятле көйязарларыбызның берсе Ул бик күп халыкара конкурсларда катнашып, үзен лаеклы рәвештә күрсәтергә өлгерде. “Алтын Казан” рок-операсы белән күп кенә музыка сөючеләрнең күңелен яулады. Югары музыка уку йортын тәмамлаганда диплом эше итеп опера, әле җитмәсә рок-опера язган белгечләр әллә ни күп түгел. Опера сәнгате җитлеккән композиторлар да алынырга ашкынып тормый торган катлаулы иҗат өлкәсе бит. 
	Мөршидә КЫЯМОВА	
Интертат.ру

	№   | 12.01.2015	


